kardosdrur/scandi-wiki huggingface dataset:
Justice John Erhenede

Justice John Erhenede (født 26. juni 1986) er en nigeriansk professionel fodboldspiller, der spiller i den jyske 2. divisionsklub Kolding IF.

Karriere 
Han har spillet i to klubber i hjemlandet, AC Uknani School og FC Ebedei, før han kom til dansk fodbold og FC Midtjylland. Senere skiftede han via en tur i Vejle Boldklub til Kolding FC. I løbet af sommeren 2011 skiftede han til Hobro IK, da hans klub Kolding FC slog sig sammen med Vejle Boldklub og blev til Vejle Boldklub Kolding. 

I sommeren 2010, efter at have overlevet 1. division lige over nedrykningsstregen, viste andre klubber interesse for Justice. Superliga-klubberne SønderjyskE og Lyngby var begge interesserede i ham. Desuden var den tyske klub Karlsruhe angiveligt også interesseret i ham.

Referencer

Eksterne henvisninger 
Justice John Erhenede på transfermarkt.com

Fodboldspillere fra Nigeria
Fodboldspillere fra FC Midtjylland
Fodboldspillere fra HB Køge
Fodboldspillere fra F.C. Ebedei
Fodboldspillere fra Kolding IF
Urmas Rooba

Urmas Rooba (født 8. juli 1978) er en estisk professionel fodboldspiller, der spiller i den estiske klub Paide Linnameeskond. Han har tidligere spillet for FC København og FC Midtjylland og Vejle BK.

Før han kom til dansk fodbold nåede han at spille for fire forskellige klubber i sit hjemland Estland. De fire klubber var FC Lelle, Lelle SK, Tervis Pärnu og Flora Tallinn. Roobas skifte i sommeren 2006 til Vejle Boldklub blev ingen succes, da han var skadet mere eller mindre hele tiden, og han nåede blot 1 kamp inden Rooba og B i november 2007 blev enige om at ophæve samarbejdet. Rooba var fra august 2007 til udgangen af oktober 2007 udlejet til finske TPS. 

Rooba har optrådt på det estiske landshold 70 gange.

Fodboldspillere fra Estland
Fodboldspillere fra FC Midtjylland
Fodboldspillere fra FC København
Ungdomshuse i Danmark

Liste over ungdomshuse i Danmark. Alle steder arbejder med brugerstyrelser og den primære målgruppe er unge på 15-30 år.
Der findes fra myndighedernes side ingen central opgørelse eller liste over mængden af ungdomshuse i Danmark, da skellet mellem et ungdomshus og en ungdomsklub er svært at fastlægge.

Nuværende
 Ballerup - Vognporten
 Birkerød – Legehuset
 Bjerringbro - Broen
 Ebeltoft - RAMPEN
 Esbjerg – Konfus / Kanten
 Faaborg
 Fredericia – Ungdommens Hus
 Helsinge - Helsinge Ungdomshus
 Gilleleje - Gilleleje Ungdomshus (Remisen)
 Grenå - Arresten
 Herning. (Nyt hus i Herning, har endnu ikke fået et navn)
 Hillerød Ungodmskulturhus HIKU
 Hjørring – Zonen
 Holbæk – Lucerna
 København – Overdrevet ("Dortheavej") og Ungdommens Demokratihus
 Køge – Tapperiet
 Nykøbing Falster – Kulturfabrikken
 Nørresundby – Stationen
 Næstved – JB10
 Middelfart – Ungdomshuset Walker
 Odense – Ungdomshuset
 Rødovre – Milestedets ungdomshus
 Rønde - Distrikt X
 Skanderborg – Ungdomshus
 Stevns – Ungdomhus
 Thisted - URT - Ungdomshus
 Valby – Kraftwerket
 Vordingborg – Birdhouse
 Aalborg – Enggårdsgade
 Aalborg – 1000fryd
 Aarhus - Ungdomskulturhuset UKH, Frontløberne

Tidligere/Nedlagte
 København – Ungdomshuset
 København – Villa Villekulla
 Hvidovre – café Orange

Ungdomskultur
Kulturcentre i Danmark
Bornholms Stemme

Bornholms Stemme har flere betydninger:

Bornholms Stemme (radio) – tidligere lokalradio på Bornholm
Bornholms stemme – film produceret af Radar Film med handling på Bornholm
Playground Music

Playground Music Denmark er et uafhængigt pladeselskab, der siden 1999 har eksisteret i Danmark som en del af Playground Music Scandinavia der desuden har kontorer i Finland, Norge og Sverige.

Selskabet producerer, sælger, distribuerer, markedsfører og promoverer musik fra kontorer i København, Oslo, Stockholm og Helsinki. Det administrative hovedkontor er placeret i Malmö.

Danske musikere som udgives eller repræsenteres af Playground er blandt andet: Christian Hjelm, Blondage, Hanfidel, Iris Gold, Jacob Bellens, Katinka, Nikolaj Nørlund, Rasmus Walter, Teitur, Trentemøller, Underlandet, KÅ, Lucy Love, Julie Maria, De Danske Hyrder, Natasja, Per Vers, og Sebastian.

The Rasmus, Ace of Base, Smith & Thell, Jakob Ogawa, Mando Diao, Slowgold, The Holy, LCMDF, og Josef Bamba er blot få navne der repræsenteres af Playground Music i resten af Skandinavien  

Playground er ligeledes ejer af det svenske pladeselskab Diesel med kunstnere som Lisa Nilsson, Titiyo, Koop, Mauro Scocco og Blacknuss.

Playground Music distribuerer herudover også lokale labels som Morningside Records, Good Tape Records, Tambourhinoceros Records, City Hall Music, Phontastic, Hybris, Juju, GB-fam, Murena, Daworks, Heptagon, Levi-Ythiö blandt mange andre i hele Skandinavien.

Playground Music distribuerer adskillige internationale uafhængige musikselskaber som f.eks. Secretly Group (Secretly Canadian, Jagjaguwar, Dead Oceans), Beggars Banquet (Beggars, 4AD, Matador, XL Recordings, Rough Trade, Young Turks), Domino Records, Sub Pop Crunchy Frog, City Slang og Secret City Records.

Der er endvidere lokale distributionspartnere på Island og i Estland, Letland og Litauen.

Eksterne henvisninger 
 Officiel hjemmeside

Pladeselskaber fra Danmark
Etableret i 1999
The Heart Of Everything

The Heart Of Everything er det fjerde studiealbum fra det hollandske symfoniske metalband Within Temptation, udgivet 12. marts 2007. Cd'en findes i flere versioner

sange

Almindelig version: 

 "The Howling" – 5:33
 "What Have You Done" (feat. Keith Caputo) – 5:13
 "Frozen" – 4:28
 "Our Solemn Hour" – 4:17
 "The Heart of Everything" – 5:35
 "Hand of Sorrow" – 5:36
 "The Cross" – 4:51
 "Final Destination" – 4:43
 "All I Need" – 4:51
 "The Truth Beneath the Rose" – 7:05
 "Forgiven" – 4:54

limited edition digipack. 

 "The Howling" – 5:33
 "What Have You Done" (featuring Keith Caputo) – 5:13
 "Frozen" – 4:28
 "The Heart of Everything" – 5:35
 "All I Need" – 4:51
 "Our Solemn Hour" – 4:17
 "Hand of Sorrow" – 5:36
 "The Cross" – 4:51
 "Final Destination" – 4:43
 "Forgiven" – 4:54
 "All I Need" – 4:51
 "What Have You Done feat. Keith Caputo" (rock mix) – 3:52

Within Temptation-album
Album fra 2007
Issah Ahmed

Issah Gabriel Ahmed (født 24. maj 1982) er en ghanesisk professionel fodboldspiller, der for tiden er klubløs.

Issah Ahmed er forsvarsspiller og bruges primært i centerforsvaret. Han kom til Randers FC 1. januar 2006. I sommeren 2008 blev kontrakten forlænget med 2½ år. Den nuværende kontrakt løber til udgangen af 2011.

Tidligere spillede han for Great Olympics, Dakiu Youngsters og Asante Kotoko i sit hjemland, Ghana.
Han spiller desuden på Ghanas landshold og har således både optrådt på A-landsholdet og diverse U-landshold.

Randers FC valgte i december 2011 ikke at forlænge hans kontrakt

Referencer

Eksterne henvisninger 

Fodboldspillere fra Ghana
Ross Geller

Ross Eustace Geller, Ph.D., en af de seks hovedpersoner i den amerikanske sit-com Venner (Friends). Rollen spilles af David Schwimmer.

Ross er Monicas bror og Chandlers gamle studiekammerat.

Ross er den nørdet af vennerne i serien og interesserer sig for palæontologi, hvilket han også arbejder med. Han er kærlig og hjælpsom og en god storebror for Monica, selvom han tit driller og tager al forældrenes opmærksomhed. Ross er forældrenes ynglings barn de vil bare ikke kendes ved det. 

I sæson 7 bliver Monica og Chandler gift. Et stykke tid før dette vil Ross have sig en storebror-snak med Chandler, men ingen af vennerne kan tage ham seriøst, fordi de ser ham som en splejs, der ikke kunne skræmme en flue. Da han siger til Monica, Phoebe og Rachel at han har haft denne snak med Chandler griner Phoebe så meget at hun endda siger "Please stop! You are making my make-up run" (Stop nu! Du får min make-up til at løbe) fordi hun griner så meget.

Kærlighedsliv 
Da serien startede havde Ross' kone, Carol, lige forladt ham for en anden kvinde, Susan, som hun mødte i fitnesscenteret.

Og senere bliver han (igen) dybt forelsket i Rachel Green, som han i sin High School tid forgæves prøvede at imponere, når hun var hjemme for at besøge Monica. Han er desværre for usikker til at sige det til hende, så han rejser til Kina, hvor han bliver kæreste med Julie, og bliver først kæreste med Rachel i midten af anden sæson.

De er kærester i over et år, men ender med at slå op, til dels pga. Rachels nye arbejde og hendes nye kollega Mark, så hun foreslår en pause i forholdet, men opdager så, at han har haft et "one-nights-stand" med "the copy girl", og hun slår op.
De er ved at komme sammen igen i et enkelt afsnit, "The one at the beach", men slår op igen i afsnittet efter.

Ross bliver efter et stykke tid forlovet med den engelske Emily, men kommer til at sige Rachel, i stedet for Emily, under vielsen i kirken, og ægteskabet holder ikke.
Ross gifter sig med Rachel en nat i Las Vegas efter for mange drinks, Rachel tror, at de bliver skilt eftersom Ross har lovet, at han vil sørge for det, men Ross vil ikke skilles for tredje gang så han lader det ligge.
Først en del senere bliver de skilt efter, at Rachel har fundet ud af, at Ross har undladt at udfylde skilsmissepapirene.

I sæson 8 bliver Rachel gravid, og føder Ross' barn, Emma. Det er Ross' barn nummer to, han har allerede Ben med sin lesbiske ekskone Carol.

Ross og Rachel ender med at finde sammen, efter at han har jagtet hende gennem lufthavnen i det allersidste tårepersende afsnit af serien.

Karriere 
Til at starte med i serien arbejder han på et naturhistorisk museum som palæontolog. Han bliver senere ansat som professor på New Yorks universitet, en titel han er meget glad for.

Referencer

Eksterne henvisninger 
 

Figurer fra Venner
Martin Halle

Martin Halle født den 16. oktober 1981 er en professionel fodboldspiller.

Halle skiftede til SønderjyskE fra AC Horsens i 2008. Martin Halle, der spiller venstre back, har spillet for tre forskellige århusianske klubber; FC Århus, AGF og Brabrand IF. – imens han var i Fremad blev han kortvarigt udlejet til FC Midtjylland.

Fodboldspillere fra Danmark
Fodboldspillere fra SønderjyskE
Fodboldspillere fra Aarhus Fremad
Fodboldspillere fra AGF
Fodboldspillere fra AC Horsens
Grøn ideologi

Grøn ideologi baseres på ideen om, at menneskeracen er for materialistisk fokuseret, og at vi producerer for at skabe arbejde, frem for at tilfredsstille behov.

Den grønne ideologi går ind for, at produktion omlægges til økologi.

Denne grønne ideologi (økologisme) er troen på at hverken socialismen eller kapitalismen er den rette vej. Begge samfundsformer er baseret på vækst, hvilket økologisterne ikke anerkender. De går i stedet ind for bæredygtig udvikling og økologi, og så melder de sig ud af den traditionelle politiske højre/venstre-akse. De tror på en lille stat men stærkt lokalsamfund (i forskellig grad), men mener at man skal bidrage til fællesskabet så alle kan realisere sig selv i balance med naturen. Ideologien går ind for et miljøvenligt og økologisk samfund, der er bæredygtigt men samtidig også produktivt.

Se også 
 Økologisme
 Grøn anarkisme

Ideologier
Bæredygtighed
Grønne partier
SKI

Staten og Kommunernes Indkøbsservice A/S (SKI) er en indkøbsorganisation, der gennemfører EU-udbud på vegne af den offentlige og halvoffentlige sektor i Danmark. 

I alt gennemfører SKI 15-20 EU-udbud om året. Ved at samle indkøbskræfterne på tværs af hele den offentlige sektor kan SKI opnå større besparelser og bedre aftalevilkår – og den enkelte offentlige organisation, fx en kommune eller en region, undgår selv at skulle investere ressourcer i den lange og ofte komplicerede proces, det er at udforme og gennemføre et udbud. På den måde frigiver SKI ressourcer i den offentlige sektor, som kan bruges på andre prioriteringer fx mere velfærd. 

Resultatet af et SKI-udbud er en såkaldt rammeaftale, der angiver, hvilke varer eller tjenesteydelser der kan købes på aftalen, på hvilke betingelser og til hvilken pris. 

SKI’s aftaler udarbejdes sammen med repræsentanter fra den offentlige sektor. Sådan sikres det, at varerne på aftalerne lever op til de kvalitetskrav, den offentlige sektor har. Med konkurrenceudsættelsen sikres det, at den offentlige sektor får den ønskede kvalitet til den bedste pris. 

SKI kontraktstyrer i alt 40-45 rammeaftaler inden for områderne IT, varer og tjenesteydelser. Hvert år genererer aftalerne et besparelsespotentiale på mere end én milliard kroner til den offentlige sektor. 

På tværs af rammeaftalerne har SKI omkring 300 forskellige leverandører, heriblandt mange mindre leverandører. Således har godt 20 pct. af leverandørerne færre end 20 ansatte, 40 pct. af leverandørerne færre end 50 ansatte og 75 pct. af leverandørerne har færre end 200 ansatte. 

Kommunerne og SKI indgik i 2015 et samarbejde om indsamling af kommunernes indkøbsdata. I samarbejdet analyseres de 91 deltagende kommuners e-fakturaer for perioden 2014-2018. Formålet er at indsamle og bearbejde viden om kommunernes indkøb, så resultaterne kan bidrage til at effektivisere offentligt indkøb yderligere.

Formål 
SKI's formål er at effektivisere og professionalisere det offentlige indkøb.

Ejerforhold
Staten og Kommunernes Indkøbsservice A/S (SKI) blev grundlagt i 1994 som offentligt ejet aktieselskab. SKI er ejet af staten (55 pct. af aktierne) og KL (45 pct.).  

SKI er et non-profit-selskab. Det betyder, at SKI’s eventuelle overskud anvendes til at udvikle flere og bedre indkøbsaftaler.

Baggrund
SKI er en offentlig indkøbscentral, som fandt sin nuværende form i 1994, da Statens Indkøb blev lagt sammen med Kommunernes Vareformidling. Begge institutioner udfyldte grundlæggende det samme formål - at bruge det offentlige indkøbsbudget som en løftestang til at sikre mængderabatter på de mest almindelige varer og ydelser til det offentlige.

Eksterne henvisninger 
 www.ski.dk

KL
Statsejede virksomheder i Danmark
Michael Strandquist

Michael Strandquist (født 24. september 1972 i Aalborg) er en tidligere dansk professionel fodboldspiller, hvis primære position på banen var i forsvaret og sekundært på den defensive midtbane.

Spillerkarriere 
Den defensivt orienterede spiller har tidligere repræsenteret Vejgaard Boldspilklub i Danmarksserien før han skiftede til Jetsmark Idrætsforening og dernæst spillede en halv sæson hos Idrætsklubben Chang Aalborg i den tredjebedste række.

Strandquist kom til 1. divisionsklubben Randers Freja FC i foråret 2001 efter at have spillet for Aalborg Chang i efteråret 2000. Efter et år hos Randers stoppede midterforsvareren med afslutningen af efterårssæsonen 2001. Forsvarsspilleren vendte ved årsskiftet 2001/2002 på ny tilbage til sine nordjyske rødder og den daværende cheftræner Ole Nielsen i 2. divisionsklubben Aalborg Chang på en to-årig aftale. Aalborg Changs førstehold havde i mellemtiden foretaget et navneskifte til FC Nordjylland efter etableringen af en professionel fodboldafdeling. Han var således med på holdet, der vandt 2. division med 13 point ned til Nykøbing Falster Alliancen på andenpladsen og sørgede for oprykningen til den næstbedste række.

I sommerpausen 2003 flyttede han til København og blev i denne forbindelse hentet til den nyoprykkede 1. divisionsklub Fremad Amager af den daværende cheftræner Michele Guarini, hvor han underskrev en et-årig kontrakt. En kontrakt, der sidenhen blev forlænget i to omgange begge med et enkelt år af gangen. Han debuterede for amagerkanerne den 30. juli 2003 mod Taastrup FC i DBUs Landspokalturnering, hvor han spillede de første 67 minutter før han blev udskiftet med Bilal Yassine. Hans sidste kamp for Sundby-klubben i 1. division blev spillet den 18. juni 2006 på udebane mod Herfølge Boldklub. Strandquist valgte, efter spillerkontraktens udløb, at gå over til en status som amatør hos Fremad Amager efter en gensidig aftale med klubben og spillede dernæst fortrinsvist på klubbens andethold i serierne under Københavns Boldspil-Union. På trods af at han var fast mand i alle sine tre sæsoner med klubben og nåede samlet at spille 78 kampe (ingen scoringer), døjede han også med skader, der gjorde ham ukampdygtig i perioder. Hans fuldstændige karrierestop skete kort tid efter.

I 2007 spillede han en overgang på KB/FCK's Old Boys-hold.

Referencer 

Fodboldspillere fra Danmark
Fodboldspillere fra Vejgaard Boldspilklub
Fodboldspillere fra Jetsmark IF
Fodboldspillere fra Aalborg Chang
Fodboldspillere fra Randers Freja
Fodboldspillere fra FC Nordjylland
Fodboldspillere fra Fremad Amager
Personer fra Aalborg
Per Barfoed

Lars Peter Theofil 'Per' Barfoed (9. juli 1890 i Blåhøj – 6. september 1939 i Klampenborg) var en dansk journalist og digter, kendt under pseudonymerne Bror Mika og P. Sørensen-Fugholm.

Han havde to yngre brødre, forfatteren Viggo Barfoed, som skrev under pseudonymet Ærbødigst, og præsten Niels Aage Barfoed.

Eksternt link 
 Per Barfoed på Dansk Forfatterleksikon
 http://www.litteraturpriser.dk/aut/bp.htm#BPerBarfoed
 http://fugholm.wordpress.com/

Eksterne henvisninger 
 

Per
Personer i Kraks Blå Bog (afdøde)
Danskere i 1900-tallet
Journalister fra Danmark
Digtere fra Danmark
Chefredaktører fra Danmark
Dansksprogede forfattere fra Danmark
Fjendtlig overtagelse

En fjendtlig overtagelse (på engelsk hostile takeover betegner en overtagelse af en virksomhed, som virksomhedens ledelse ikke er indforstået med. Overtagelsen sker typisk ved at opkøbe en i praksis bestemmende indflydelse, f.eks. via børsen. Den som gennemfører den fjendtlige overtagelse, gør dette i forventning om at kunne drive den overtagne virksomhed bedre eller udnytte dens aktiver bedre. Man kan sige, at den fjendtlige overtagelse mest er fjendtlig over for den eksisterende ledelse, som ikke har formået at udnytte virksomhedens potentiale fuldt ud. Det fjendtlige i en overtagelse kan dog også være det tilfælde, hvor nuværende (minoritets-)aktiehavere og/eller nuværende ledelse mener, at den part, der søger at overtage selskabet på sigt ikke vil føre virksomheden videre i samme ånd; eks. ved at sælge forretningsområder fra.

Klaus Riskær Pedersen forsøgte med en fjendtlig overtagelse af Nilfisk i 1980'erne.

Referencer 

Erhvervsliv
Cache

En cache (udtales [ˈkaɕ], som engelsk "cash") er i elektroniske sammenhænge et lynhurtigt mellemlager, som processoren i en elektronikenhed (laptop, pc, lommeregner, mobiltelefon, router osv.) bruger til midlertidige beregninger, før de evt. gemmes i et langsommere lager, f.eks. harddisk, SSD eller flash-lager. Betegnelsen bruges også i softwareudvikling om det samme princip, hvor data som det tager lang tid at beregne eller fremskaffe kan gemmes midlertidigt i arbejdshukommelsen, i fald der bliver brug for dem snart igen. En webbrowser benytter også en cache, eftersom det er meget hurtigere at genfinde ofte brugte data på enhedens lokale lager end at hente det over internettet fra en server.

Cache eller buffer 

Selv om en cache og en buffer minder om hinanden, og selv om en buffer også kan fungere som cache (og omvendt), er en cache ikke det samme som en buffer.

Formålet med en buffer er at danne et mellemlager mellem en proces der genererer data i et bestemt tempo, og en proces der bruger data i et andet tempo. De to processer kan fx være et applikationsprogram og en driver. Et hverdagseksempel på hvad der svarer til en buffer er en gammeldags postkasse: Folk putter breve i postkassen i spredt orden, og så kommer postbuddet en gang imellem og samler alle brevene.

En cache baserer sig derimod på at data der lige er blevet læst (eller skrevet) måske snart skal læses igen. En cache benyttes derfor fx til at gemme langsomt læste data i et hurtigt lager, hvorfra de hurtigt kan læses igen. Et lidt forældet hverdagseksempel som svarer nogenlunde til en cache er en privat telefonliste: Et opslag i en gammeldags telefonbog tager tid, og da man ofte skal bruge det samme telefonnummer igen, kan det med fordel skrives i en privat telefonliste hvor det hurtigt kan findes.

Se også
 InterPlanetary File System

Referencer 

Hukommelseshåndtering
Computerarkitektur
Åkande

Åkande (Nuphar) er en slægt af planter med 1-25 arter, som er udbredt på den nordlige halvkugle.

Det er vandlevende stauder med aflangt hjerteformede, fjerribbede flydeblade. Bladstænglerne har talrige, nogenlunde ens luftkanaler. Af og til udvikles der tynde undervandsblade. Blomsterne har fem gule blomsterblade, der er grønlige på ydersiden. Desuden findes der et stort antal honningblade mellem blosterbladene og støvdragerne.

Ofte bruges navnet "åkande" også om slægten Nymphaea, på dansk kaldet nøkkerose. Men selv om de to planteslægter ligner hinanden meget, bortset fra blomsterne, er det kun planter af slægten Nuphar, der botanisk set kan betegnes som værende åkander.

Her beskrives kun de to arter, som er vildtvoksende i Danmark.

 Gul åkande (Nuphar lutea)
 Liden åkande (Nuphar pumila)

 Nuphar advena
 Nuphar japonica
 Nuphar microphylla
 Nuphar polysepala
 Nuphar sagittifolia
 Nuphar variegata

Noter 

Nøkkerose-familien
Spisepindeleje

Et spisepindeleje (ja:箸置き, hashioki) er et service, der bruges til at lægge spisepinde på væk fra bordet, som også hindrer brugte spisepinde i at kontaminere bordet eller at rulle ned fra bordet. De laves i forskellige former af ler, træ, glas eller ædelsten såsom jade. Nogle laver dem i origami ud fra papirsposerne til engangsspisepinde. 

I Japan bruges spisepindelejer normalt til formelle middage og placeres foran og til venstre for retterne. Spisepindene placeres parallelt med bordkanten med spidserne mod venstre.

Referencer

Se også 
Spisepinde

Eksterne gallerier 
Chopstick rest Collection, A collection of hashioki 
Spisepindeleje lagerfotos og billeder, Fotosearch
Ericks spisepindeleje (Hashi Oki) side 
Jen's Spisepinde galleri 
Spisepindeleje , Asian Art Mall
Spisepindeleje , Mrs. Lin's Kitchen

Bordservice